**4. års bok i Nordlien januar 2018**

**Sakkeus – Luk, 19. 1.10** *Ta med pengeskrin. (Skrin med sjokoladepenger)*

Vet du hva det betyr å være ***gjerrig***?

Det er en som aldri vil dele med andre, men vil ha alt for seg selv. Dere lærer om å dele både hjemme og i barnehagen. Dele på godteri, leker, penger. En som ikke vil dele, selv om en har mye, får ikke så lett venner. Vi får ikke lyst å være med dem.

En mann som er gjerrig og ikke vennlig med andre er ikke noen særlig hyggelig person. En slik mann var Sakkeus. Han var veldig rik, og han var veldig liten. Han likte å sitt for seg selv, og telle pengene sine.

**Bilde 1:** Sakkeus bodde i en by som het Jeriko, alle i byen visste hvem Sakkeus var. Han var en av de rikeste i hele byen, men hadde ikke tjent pengene sine en rettferdig måte. Han hadde lurt folk, og tatt mer penger enn han skulle. Han ble rikere og rikere. Det var mange fattige der også, men Sakkeus ga aldri bort så mye som ei brødskive til noen. Derfor var det ikke så rart at ingen likte han, eller ville være sammen med han. Han var alene i det store huset sitt med alle pengene sine. Jeg tror Sakkeus ikke var så glad inni selv, selv om ha hadde penger, for han hadde ikke venner.

**Bilde 2:** En dag kom Jesus til Jeriko. Der var det mange som ville se og snakke med han. De hadde hørt at han kunne gjøre syke friske. De hadde hørt at han sa ting som ingen andre hadde sagt før. Alle gikk ut og samlet seg i gaten der Jesus gikk, de var masse folk overalt. Hvordan skal jeg få se Jesus, tenkte Sakkeus, jeg som er så liten ser jo ingen ting!

**Bilde 3:** Han så seg rundt, og fikk en ide. Jeg klatrer opp i et tre, tenkte han. Der opp gjemte han seg, og håpet at ingen ville oppdage han. Snart kom Jesus og hele køen av folk gående. Jesus stanset ved treet der Sakkeus satt, og så rett opp på Sakkeus. Alle de andre så også, og de begynte å le. Den rikeste mannen i byen satt i tretoppen som en unge. Sakkeus ble flau, og redd han skulle dette ned.

Men Jesus lo ikke. Han brydde seg ikke om folket rundt heller, han bare så på Sakkeus og Sakkeus så på Jesus. Øynene til Jesus smilte, og han sa; Skynd deg ned Sakkeus. Det er deg jeg vil besøke i dag.

Da var det ingen som lo lenger. Alle ble helt stille. Noen ble sinte. Skulle Jesus besøke en tyv? Folket ble skuffa over Jesus. De gikk hjem, og snart stod Sakkeus og Jesus der alene.

**Bilde 4:** Aldri hadde Sakkeus følt seg så glad. Jesus ble med han hjem, de spiste og prata lenge sammen. De snakka om Gud, om livet og om døden. Om hvordan Sakkeus hadde levd før. Det var godt å få fortalt det til Jesus, det gale han hadde gjort.

Da Sakkeus hadde fortalt alt, ble han stille – lenge. Så sa han; Nå skal jeg begynne på nytt. Halvparten av det jeg eier vil jeg gi til de fattige, og de jeg har lurt penger fra skal få igjen fire ganger så mye. Jeg vil gjøre godt igjen, og leve annerledes fra nå av.

Jesus smilte, kanskje han ga Sakkeus en klem før han gikk. Kanskje var det første klemme Sakkeus fikk siden han var unge.

Slik er Jesus, og slik lærte Jesus oss at Gud er. Gud gjør ikke forskjell på folk. Han er glad i dem vi ikke liker. Han hjelper dem vi ikke vil hjelpe.

Ære være Faderen og Sønnen og DHÅ som var og er og være skal en sann Gud fra evighet og til evighet. Amen.